text: L'ORGANITZACIÓ | Engrunes
  PRESIDENT: Diego Arias Rejón
  SECRETÀRIA: Isabel Lorenzo Cerqueira
  VOCALS: MªÀngels Gea Delgado,
  El Patronat, és l'òrgan màxim de govern de la Fundació Engrunes i és a qui correspon complir els objectius fundacionals, com també administrar amb diligència els béns i drets que integren el seu patrimoni.
  El Patronat d'Engrunes està dirigit pel President i format per 8 persones, amb plena capacitat d'obrar, cohesionades i equilibrades, ja que el formen a parts iguals educadors de l'àmbit social, directors, tècnics i voluntaris, tots ells, compromesos en la gestió diària i representativa dels centres de treball, cosa que assegura l'equilibri entre la rendibilitat social i la rendibilitat econòmica. Els patrons exerceixen el seu càrrec gratuïtament.
  Organigrama de la Fundació Engrunes
  La Direcció General és nomenada pel Patronat de la Fundació Engrunes. Aquesta compta amb un President i una Secretària executius, els quals entre altres funcions, dirigeixen, coordinen, vigilen i controlen els seus objectius i funcionament general així com el desenvolupament dels programes, subscrivint els actes administratius i contractes que per a aquests hauran de celebrar-se. A més, han de rendir anualment al Patronat per a la seva aprovació, les propostes de programes d'actuació, el pla de gestió anual, inversió i finançament, així com el balanç i memòria corresponents, com també executar les decisions d'aquest.
  El Consell de Direcció és l'òrgan de màxima responsabilitat en la gestió i presa de decisions. Les tasques d'aquest consell són decidir les línies prioritàries d'acció de la Fundació. També planifica reunir-se oficialment de forma bimensual, amb la possibilitat de realitzar tant les reunions extraordinàries que convinguin, com la de decidir les persones convidades que siguin necessàries.